Spaar water én geld met hierdie wenke | Geld Spaar | Water SpaarJou Geld | Solidariteit Wêreld
Tuis › 2016-besparings › Spaar water én geld met hierdie wenke
Spaar water én geld met hierdie wenke
Dinsdag, September 27th, 2016
Hier is ŉ paar nuttige waterbesparingswenke:
Draai die kraan toe as jy tande borsel ─ dit kan tot 6 liter water per minuut bespaar.
Plaas ŉ waterverplasingsvoorwerp in jou toilet se tenk om die volume water te beperk as daar gespoel word.
Stort vinniger. ŉ Stort kan enigiets tussen 6 en 45 liter per minuut gebruik.
Gebruik altyd vol ladings in jou wasmasjien en skottelgoedwasser ─ dit skakel onnodige was tussenin uit.
Maak jou tuin nat met ŉ gieter eerder as ŉ tuinslang. ŉ Tuinslang gebruik ŉ 1 000 liter water per uur. Bedek jou plante met molm (basspaanders, swaar kompos of strooi) en as jy dit vroeg in die môre en laat in die middag water gee, sal dit verdamping verminder en water bespaar.
Maak ŉ lekkende kraan reg. ŉ Lekkende kraan kan 15 liter water per dag vermors, of 5 500 liter water per jaar.
Maak ŉ beker vol kraanwater en sit dit in jou yskas. Dit sal beteken dat jy nie meer die koue kraan hoef te laat loop om die water te laat koud word voordat jy jou glas volmaak nie.
Belê in waterbesparende goedere as jy huishoudelike produkte moet vervang. Mens kan nou waterdoeltreffende stortkoppe, krane, wasmasjiene, skottelgoedwassers en baie ander waterbesparende produkte koop.
Hou jou waterverbruik en –koste dop. Wat jy kan meet, kan jy bestuur.